EkBass/fiwiki-20250220-pages-articles huggingface dataset:
Taito Mörk

Taito Ensio Mörk (3. heinäkuuta 1922 – 7. marraskuuta 2005) oli suomalainen Jyväskylässä asunut varastopäällikkö, keräilijä ja kotiseutuneuvos.Taito Mörkin rahaston rahastoesite Taito Mörkin isä oli vaatturi ja äiti ompelija. Hänen isänsä kuoli keuhkotautiin jo parin vuoden kuluttua poikansa syntymästä. Taito Mörk meni kauppakouluun syksyllä 1938. Talvisodan alettua koulu keskeytyi ja Mörk oli aluksi väestönsuojelutyössä ja sen jälkeen työssä Vasikkavuoren sisään louhitussa Valtion tykkitehtaassa kunnes hän lähti vapaaehtoisena rintamalle tykistöön. Talvisodan jälkeen Mörk kävi kauppakoulun loppuun ja jatkosodassa hän palveli Karjalan rintamalla kotiutuen alikersanttina. Sotien jälkeen Mörk meni marraskuussa 1944 Jyväskylän kaupungin palvelukseen tilapäiseksi varastonhoitajaksi. Hänestä tuli sitten vakinainen varastonhoitaja ja Mörk hoiti vuodesta 1948 alkaen Jyväskylän kaupungin keskusvarastoa. Mörk keräsi mittavan kokoelman käytöstä poistettuja kaupungin laitteita joita säilytetään nykyisin Mörkin perustamassa Jyväskylän kunnallistekniikan museossa. Könkkölän tilan alueella sijaitseva kunnallistekniikan museo perustettiin 1984 kun Mörkin kokoama esineistö siirtyi Keski-Suomen museolle. Museossa on esillä muun muassa katurakentamiseen, hevosliikenteeseen, paja- ja rakennustyöhön sekä kunnallistekniikkaan liittyvää esineistöä. Mörk valokuvasi Jyväskylän näkymiä ja keräsi 3 000 kuvaa käsittävän diasarjan Vanhaa Jyväskylää. Lisäksi Mörk keräsi postimerkkejä (muun muassa Klassinen Suomi-kokoelma) ja vanhoja rahoja. Hän kuului Keski-Suomen Numismaatikot ry:n perustajiin. Mörk teki myös perinnehaastatteluja jotka on tallennettu Suomalaisen Kirjallisuuden Seuran kansanperinnearkistoon. Hän sai toiminnastaan kotiseutuneuvoksen arvonimen vuonna 2002. Mörkin testamentin perusteella perustettiin Suomen Kulttuurirahaston yhteyteen Taito Mörkin rahasto, joka tukee yleisesti tiedettä ja taidetta. Mörk lahjoitti testamentissaan lisäksi 100 teoksen kokoelmansa Jyväskylän kaupungin taidekokoelmiin ja 30 000 euroa taidehankintoja varten.Jyväskylän taidemuseo : KokoelmatSuomen Kotiseutuliitto : Kotiseutuneuvokset vuodesta 1969 alkaenOmenapuun juurella-blogi 5.8.2020 : Könkkölän tilan historia osa 3: Kunnallistekniikan museo Taito Mörk oli Jyväskylän museolautakunnan jäsen ja hän oli 22 vuoden ajan vaalilautakuntien jäsenenä. Lisäksi Mörk oli pitkään Jyväskylän kaupunkiseurakunnan kiinteän ja irtaimen omaisuuden tarkastajien puheenjohtajana. Vuonna 2021 Taito Mörk sai oman nimikkopolkunsa Jyväskylän asemakaava-alueelle.Taito Mörk sai oman nimikkopolkunsa – pohtiiko kaupunki omaa tietä myös Matti Nykäselle?, Keskisuomalainen 3.6.2021 == Lähteet == Luokka:Suomalaiset keräilijät Luokka:Suomalaiset lahjoittajat Luokka:Suomalaiset kotiseututyön vaikuttajat Luokka:Vuonna 1922 syntyneet Luokka:Vuonna 2005 kuolleet
Diana Gomes

Diana Catarina Ribeiro Gomes (s. 26. heinäkuuta 1998) on portugalilainen jalkapalloilija. Hän on pelipaikaltaan keskikenttäpelaaja tai puolustaja. Hän on pelannut Portugalin naisten maajoukkueessa ennen vuoden 2022 EM-kilpailuja 21 maaottelua ja tehnyt niissä kolme maalia. Hän pelasi ensimmäisen naisten maaottelunsa heinäkuussa 2016. Gomes on edustanut vuodesta 2017 kotimaassaan SC Bragaa. == Lähteet == Luokka:Portugalilaiset jalkapalloilijat Luokka:Vuonna 1998 syntyneet Luokka:Elävät henkilöt
Hummerisota

Hummerisota oli Brasilian ja Ranskan välinen langustien pyyntioikeuksiin liittynyt konflikti vuosina 1961–1963. Brasilian hallitus ei suostunut antamaan ranskalaisille kalastusaluksille lupaa pyydystää langusteja 100 mailia (160 km) lähempänä Brasilian koillisrannikkoa. Brasilia perusteli kieltoa sillä, että langustit ryömivät pitkin mannerjalustaa. Ranskalaisten mielestä taas hummerit uivat, joten niiden pyydystämisen tulisi olla sallittua kaikkien maiden kaikille kalastusaluksille. Kiista ratkesi, kun Brasilia yksipuolisesti päätti laajentaa aluevesiään 200 merimailin (370 km) etäisyydelle ja täten kattamaan kiistanalaisen alueen. Kiista tapahtui ennen vuonna 1982 hyväksytyn Yhdistyneiden kansakuntien merioikeusyleissopimuksen solmimista, mutta siitä huolimatta se päättyi 10. joulukuuta 1964 allekirjoitettuun sopimukseen, jonka mukaan 26 ranskalaisella aluksella oli oikeus kalastaa alueella enintään viiden vuoden ajan edellyttäen, että ne maksaisivat osan tuotoistaan brasilialaisille kalastajille. == Kiistan synty ja kulku == Vuonna 1961 Mauritanian rannikon edustalla hyvin kannattavasti kalastaneet ranskalaiset alukset päättivät laajentaa toiminta-aluettaan Atlantin yli. Alukset päätyivät Brasilian rannikolle, jossa hummereita löytyi merenalaisilta kallioilta 76–198 metrin syvyydestä. Paikalliset kalastajat valittivat kuitenkin, että suuret ranskalaiset kalastusalukset tulivat Parnanmbucon alueelle. Brasilian armeijan amiraali Arnoldo Toscano määräsi alueelle kaksi korvettia. Paikan päällä brasilialaisalusten kapteeni vaati ranskalaisaluksia vetäytymään mannerjalustan ulkopuolelle. Tilanne kuitenkin kiristyi merkittävästi, sillä ranskalaisalukset kieltäytyivät vetäytymästä ja lähettivät Ranskan hallitukselle pyynnön lähettää hävittäjä alusten saattajaksi. Tämän seurauksena Brasilian hallitus asetti useita aluksia hälytystilaan. Samana päivänä Brasilian sisäministeri Hermes Lima piti Ranskan toimintaa vihamielisenä ja sanoi, että Brasilian hallitus ei tule antamaan periksi. Hän järjesti salaisen tapaamisen avustajiensa kanssa. Ranskan presidentti Charles de Gaulle reagoi lähettämällä alueelle Duperré-luokan hävittäjän Tartun. Hän kuitenkin myöhemmin päätti kutsua aluksen takaisin liennyttääkseen jännitteitä. Brasilian presidentti João Goulart antoi ranskalaisaluksille 48 tuntia aikaa poistua, mutta alukset kieltäytyivät, minkä jälkeen Brasilian laivasto otti haltuunsa ranskalaisalus Cassiopéen Brasilian rannikolta 2. tammikuuta 1962. Huhtikuuhun 1963 mennessä molemmat maat pohtivat pitäisikö niiden ryhtyä sotaan hummereiden takia. luokka:Ranskan sodat luokka:Brasilian historia Luokka:Atlantin historia
Joana Marchão

Joana Marchão (s. 24. lokakuuta 1996) on portugalilainen jalkapalloilija. Hän on pelipaikaltaan puolustaja. Hän on pelannut Portugalin naisten maajoukkueessa ennen vuoden 2022 EM-kilpailuja 27 maaottelua tekemättä maaleja. Hän pelasi ensimmäisen naisten maaottelunsa kesäkuussa 2017. Marchão edustaa kotimaassaan Sportingia. == Lähteet == Luokka:Portugalilaiset jalkapalloilijat Luokka:Vuonna 1996 syntyneet Luokka:Elävät henkilöt
Rahel Kiwic

Rahel Marianne Kiwic (s. 5. tammikuuta 1991) on sveitsiläinen jalkapalloilija, pelipaikaltaan puolustaja. Hän on pituudeltaan 185-senttimetrinen. Hän edustaa kotimaassaan FC Zürichiä ja on pelannut Sveitsin naisten maajoukkueessa vuodesta 2012. Kiwic pelasi Saksassa MSV Duisburgissa vuosina 2014–2017 ja 1. FFC Turbine Potsdamissa vuosina 2017–2020, minkä jälkeen hän palasi Sveitsiin FC Zürichin joukkueeseen. Kiwic on pelannut Sveitsin naisten maajoukkueessa kesäkuun 2022 loppuun mennessä 81 maaottelua ja tehnyt niissä 13 maalia. == Lähteet == Luokka:Sveitsiläiset jalkapalloilijat Luokka:Vuonna 1991 syntyneet Luokka:Elävät henkilöt
Varandei

thumb|Jääkarhu Varandein kylän rannalla (2006). Varandei () on kylä Petšoranmeren (Barentsinmeren) rannalla Venäjän pohjoisosassa Nenetsien autonomisessa piirikunnan Zapoljarnyin piirissä. Varandei sijaitsee samannimisen öljykentän alueella. Kylässä tai sen lähistöllä sijaitsevat Varandein öljysatama ulkomerellä sijaitsevine terminaaleineen ja Varandein lentoasema. ==Aiheesta muualla== Luokka:Nenetsian kylät ja taajamat
Uriah Heepin diskografia

Tämä on Uriah Heepin diskografia. == Studioalbumit == * * * * * * * * * * * * * * * * * * * * * * , sis. uusintaversioita * * * * ==Livealbumit== * * * * * * * * CD/DVD * * CD/DVD * CD/DVD * CD/DVD * * ==Kokoelmat== * * * * * * (4cd kokoelma) * (julkaistu vain Suomessa) * * * * * * (7cd kokoelma) * * * (6-CD + kirja, virallinen 35-vuotisjuhlakokoelma) * * CD+DVD * == Singlet == * Gypsy (1971) * Lady in Black (1971) * Look at Yourself (1971) * The Wizard (1972) * Easy Livin' (1972) * Sweet Lorraine (1972) * Blind Eye (1973) * Stealin’ (1973) * Something or Nothing (1974) * Prima Donna (1975) * One Way or Another (1976) * Wise Man (1977) * Free Me (1977) * Come Back to Me (1978) * Carry On (1980) * Love Stealer (1980) * Think It Over (1981) * That's the Way That It Is (1982) * Lonely Nights (1983) * Stay on Top (1983) * Rockarama (1985) * Poor Little Rich Girl (1985) * Hold Your Head Up (1989) * Blood Red Roses (1989) * Dream On (1995) * Lady in Black (live) (2001) ==Live DVD:t & VHS:t== * Easy Livin’: The History Of Uriah Heep – 1985 vhs * Raging Through The Silence – 1989 vhs * Gypsy – 1990 vhs * The Legend Continues – 2000 dvd * Sailing The Sea Of Light – 2001 dvd * Moscow and Beyond (Live In Moscow) – 2002 dvd/cd * Rock Legends – 2003 dvd * Classic Heep Live From The Byron Era – 2004 dvd * The Ultimate Anthology – 2004 dvd * Between Two Worlds – 2005 dvd == Aiheesta muualla == * Uriah Heepin diskografia Discogs.comissa diskografia Luokka:Diskografiat
Pyhä Chrysanthus

Pyhä Chrysanthus (kuollut n. 283 Rooma, Italia) oli egyptiläinen aviomies, pyhimys ja marttyyri. Mies oli patriisi Polemiuksen poika, tuotiin Aleksandriasta Roomaan ja pappi Carpophorus kastoi hänet isän vastusteluista huolimatta. Hänen isänsä yritti vieroittaa hänet kristinuskosta kreikkalaisen Minervan papittaren Darian avulla mutta hän käännytti naisen ja meni tämän kanssa naimisiin. Pariskunta harjoitti innokkaasti uskoaan Roomassa ja käännytti monia mukaan lukien joukon sotilaita, jotka mestattiin. Heidät pidätettiin ja tapettiin keisari Numerianin ja Carinuksen aikana. Hänet on haudattu Darian kanssa Via Salaria Novalle ja heidän hautojaan on kunnioitettu julkisesti. Miehen muistopäivää vietetään 25. lokakuuta. Chrysanthusta on muistettu roomalaiskatolisessa messussa seuraavanlaisella latinankielisellä rukouksella: == Lähteet == Luokka:Kristityt marttyyrit Luokka:Pyhimykset
Curran Walters

Curran Walters (s. 16. tammikuuta 1998 Oak park, Kalifornia, Yhdysvallat) on yhdysvaltalainen näyttelijä ja entinen malli. Hänet tunnetaan parhaiten Jason Toddin/Punahuppun esittämisestä HBO Max -supersankarisarjassa Titans. ==Nuoruus== Walters syntyi 16. tammikuuta 1998 Oak Parkissa Kaliforniassa ja kävi Oak Park High Schoolia. Hänellä on nuorempi sisko, Harlowe Walters. ==Ura== Walters aloitti mallintyön muotibrändeille Tillys ja Lee. Hän aloitti näyttelijänuransa Samsung Galaxyn mainoksissa ja urheiluvideopelissä NBA 2K15. Hän teki televisiodebyyttinsä komediaelokuvassa Growing Up and Down vuonna 2014. Curran sai lisää rooleja televisiossa, mukaan lukien toistuvan roolinsa "nuorena Jacksonina" sarjassa Game of Silence vuonna 2016. Hän esiintyi myös "Girl Meets High School: Part 1" -elokuvan ensimmäisessä kaksiosaisessa jaksossa vuonna 2016 Girl Meets Worldin toisen kauden aikana. Hän on esiintynyt myös televisiosarjoissa Kolme miestä ja tyttö ja Speechless. Hän teki toisen elokuvaesiintymisensä komediadraamassa 20th Century Women vuonna 2016. Walters teki kolmannen elokuvaesiintymisensä televisiossa scifi- elokuvassa Playing Dead vuonna 2018. Walters teki läpimurtonsa Jason Toddina, toisena Robinina, Titansin viidennessä jaksossa, ja hänellä oli toistuva rooli sarjassa koko ensimmäisen kauden ajan. Toisella kaudella 2019 Walters palasi sarjan vakituisena. Hän on ensimmäinen live action -näyttelijä Jason Toddista hahmon historiassa. Hän pääsi rooliin vain yhden koe-esiintymisen jälkeen. Joulukuussa 2019 hän palasi hahmoon CW:n Supergirl for the Crisis on Infinite Earths crossover -tapahtumassa. Hän ja Alan Ritchsonin Hawk ovat ensimmäiset Titans-hahmot, jotka esiintyvät hahmonaan Arrowverse-universumissa, sekä ensimmäiset hahmot korkealaatuisesta suoratoistopalvelusta, jotka on esitelty verkkotelevisiossa. Walters palasi Titans-sarjan kolmannelle tuotantokaudelle, jossa hänen hahmonsa otti punahupun nimen. Hän esiintyi vuonna 2019 kauhuelokuvassa nimeltä Do not reply. == Lähteet == Luokka:Vuonna 1998 syntyneet Luokka:Yhdysvaltalaiset näyttelijät Luokka:Elävät henkilöt
Lara Marti

Lara Katinka Marti (s. 21. syyskuuta 1999) on sveitsiläinen jalkapalloilija, pelipaikaltaan puolustaja. Hän edustaa saksalaista Bayer Leverkusenia ja on pelannut Sveitsin naisten maajoukkueessa vuodesta 2019. Marti siirtyi Saksaan Bayer Leverkusenin joukkueeseen kotimaansa FC Baselista kesällä 2020. Marti on pelannut Sveitsin naisten maajoukkueessa ennen vuoden 2023 MM-kilpailujen alkua 12 maaottelua tekemättä niissä maaleja. == Lähteet == Luokka:Sveitsiläiset jalkapalloilijat Luokka:Vuonna 1999 syntyneet Luokka:Elävät henkilöt
Free the Nipple

Free the Nipple (suom. ’nänni vapaaksi’) on Yhdysvalloissa 2010-luvulla syntynyt liike ja sosiaalisen median kampanja, joka tavoittelee naisille oikeutta paljastaa rintansa julkisilla paikoilla, kuten uimarannoilla. Liikkeessä pidetään epätasa-arvoisena sitä, että miehet saavat näyttäytyä julkisilla paikoilla ylävartalo paljaana, mutta naisten rinnat seksualisoidaan ja määrätään piilotettavaksi. Free the Nipple sai alkunsa samannimisestä yhdysvaltalaisesta dokumenttielokuvasta, joka kuvaa amerikkalaisten naisaktivistien paljasrintaista kampanjointia New Yorkin kaduilla. Yhdysvalloissa naisten yläosattomuus on laissa kiellettyä joissain osavaltioissa ja voi johtaa vankeustuomioon. Suomessa yläosattomuus ei johda rikossyytteisiin, mutta paljasrintaisia naisia kehotetaan joskus peittämään rintansa julkisilla paikoilla, jos sen katsotaan aiheuttavan pahennusta. Rajoitusta perustellaan sukupuolisiveellisyyden loukkaamisen kieltävällä lailla. Liike on saanut Yhdysvalloissa tukea monelta julkisuuden henkilöltä, jotka ovat alkaneet liikkua ulkona ilman rintaliivejä vaatteidensa alla ja pukeutua läpinäkyviin vaatteisiin, joista rinnat näkyvät osittain läpi. Jotkut kampanjoijat ovat julkaisseet Twitterissä ja Instagramissa omia nännikuviaan. Liikkeen innoittamia tapahtumia ovat esimerkiksi Go Topless -päivä ja suomalainen tissiflashmob-tapahtuma. ==Lähteet== == Aiheesta muualla == Luokka:Alastomuus Luokka:Rinnat Luokka:Feminismi Luokka:Seksuaalipolitiikka
Teuvo Lindfors

Teuvo Lindfors (8. heinäkuuta 1922 Turku – 1. kesäkuuta 2015) oli suomalainen arkkitehti.Arkkitehti perehtyi sodanjälkeiseen asuntorakentamiseen Teuvo Lindfors 1922–2015, Helsingin Sanomat Kuolleet 20.9.2015 (Tilaajille) Lindfors kävi jatkosodan aikana aliupseerikoulun ja palveli kenttätykistörykmentti KTR 5:ssä 1942–1944. Arkkitehdiksi hän valmistui vasta sotien jälkeen. Teuvo Lindfors oli naimisissa balettitanssija, balettipedagogi ja tanssikriitikko Irma Vienola-Lindforsin kanssa. Heidän tyttärensä on koreografi Tiina Lindfors. == Rakennuksia == * Kumpulan maauimala, Allastie 1, Kumpula, Helsinki 1952, Pauli Salomaan ja Osmo Siparin kanssa * Hokintalo, Hämeentie 101, Helsinki 1953 Hokintalo * Asunto-osakeyhtiö Kiskontie 14-16, Helsinki 1955 Asunto-osakeyhtiö Kiskontie 14 - 16; Kiskontie 14; Helsinki, Helsingin kaupunginmuseo (Finna) * Asuinkerrostalo Hämeentie 95, Helsinki 1955 Hermannikuvia : Hämeentie 95 * Karhutornit, Linnaistenkatu 6, Lohja 1956–1959 * Asuinkerrostalo Asunto Oy Hakantalot, Perustie 14, Munkkiniemi, Helsinki 1957 Helsingin kaupunginmuseo : Munkkiniemen rakennusinventointi 2003-2005 * Ulvilantie 17:n ja Porintie 9:n yhdeksän kerrostaloa ja huoltorakennus, Munkkiniemi, Helsinki 1957, Markus Tavion kanssa Helsingin kaupunginmuseo : Munkkiniemen rakennusinventointi 2003-2005 * Hietsun paviljongin kahvila, Helsinki 1957 Hietsun paviljongin historiaa * Neljä kahdeksankerroksista Kiljanderinkadun pistetaloa ja liikerakennus, Jyväskylä 1957–1959 Keski-Suomen museo, Facebook 25.4.2014 * Kisakadun seitsemän viisikerroksista pistetaloa ja liikerakennus, Jyväskylä 1960–1964, Pertti Syväjoen ja Sakari Nirosen kanssa Keski-Suomen museo, Facebook 25.4.2014 * Asuinkerrostalo Pursimiehenkatu 24 – Perämiehenkatu 5, Punavuori, Helsinki 1961, Toivi Louhimon kanssa Helsingin kilometritehdas : Päivä no:35/Reitti no:35, 28. pizzatalo vs hammaslääkäritalo * Pohjolankatu 5, Lohja 1961 * Albertinkatu 8, Helsinki 1962, Olavi Maamiehen kanssa * Asuinkerrostalo Merimiehenkatu 20, Punavuori, Helsinki 1962, Olavi Maamiehen kanssa Studio Puisto : Merimiehenkatu 20 * Kerrostalot Petäjätie 3–7, Pikku-Palomäki, Kouvola 1963–1965 Rurik Wasastjerna : Pikku-Palomäki – Kouvolan ensimmäinen lähiö * Asunto Oy Lohjan Rajakumpu, Lohja 1964, Olavi W. Hakalan kanssa * Karstuntie 14, Lohja 1964, Torsten Nygårdin kanssa * Asunto Oy Lohjan Kalkkimäki, Lohja 1967, Reino Minkkisen kanssa * Aapelinkatu 1:n viisi kerrostaloa, Matinkylä, Espoo 1970-luvulla, Guy Michaelin kanssa Sato korjaa 1970-luvun taloja Espoossa: Nykyaikaisella talotekniikalla energiatehokkaampaa asumista, Kiinteistöposti 8.12.2020 * Tanssiteatteri Erin remontti, Taloyhtiö Montana, Yliopistonkatu, Turku 2004 "Pikku ooppera" tuo hohtoa Tanssiteatteri Erin juhlasyksyyn, Turun Sanomat 13.10.2004 == Lähteet == Luokka:Suomalaiset arkkitehdit Luokka:Vuonna 1922 syntyneet Luokka:Vuonna 2015 kuolleet
Anita Bay Bundegaard

Anita Bay Bundegaard (s. 31. lokakuuta 1963 Tejn) on tanskalainen Radikaalin Venstren poliitikko. Hän toimi Tanskan kehitysapuministerinä vuosina 2000–2001. Lisäksi hän on työskennellyt neuvonantajana UNHCR:ssä ja johtanut Tanskan Pelastakaa Lapset -järjestöä (Red Barnet) sekä kansainvälistä kattojärjestöä Save the Childreniä Genevessä. == Lähteet == == Aiheesta muualla == * Anita Bay Bundegaard Tanskan kansankäräjien verkkosivuilla Luokka:Tanskan ministerit Luokka:Vuonna 1963 syntyneet Luokka:Elävät henkilöt
Filippa Angeldal

Ingrid Filippa Angeldal (s. 14. heinäkuuta 1997 Uppsala) on ruotsalainen jalkapalloilija, pelipaikaltaan keskikenttäpelaaja. Hän edustaa englantilaista Manchester Cityä ja on pelannut Ruotsin naisten maajoukkueessa vuodesta 2018. Angeldal siirtyi Manchester Cityyn vuonna 2021. Hän aloitti pääsarjauransa Ruotsissa AIK:n joukkueessa vuonna 2014 ja edusti seuraavina vuosina useita muitakin seuroja. Angeldal on kesäkuun 2022 loppuun mennessä pelannut Ruotsin naisten maajoukkueessa 28 maaottelua ja tehnyt niissä kahdeksan maalia. == Lähteet == == Aiheesta muualla == Luokka:Ruotsalaiset jalkapalloilijat Luokka:Vuonna 1997 syntyneet Luokka:Elävät henkilöt
Aniek Nouwen

Aniek Nouwen (s. 9. maaliskuuta 1999 Helmond) on alankomaalainen jalkapalloilija, pelipaikaltaan puolustaja. Hän on pelannut Alankomaiden naisten maajoukkueessa toukokuun 2024 loppuun mennessä 43 maaottelua ja tehnyt niissä kaksi maalia. Ensimmäisen maaottelunsa hän pelasi maaliskuussa 2019. EM-kilpailuissa 2022 hän pelasi kolme ottelua. Nouwen edusti vuoteen 2021 saakka kotimaassaan PSV Eindhovenia. Kesällä 2021 hän siirtyi englantilaisseura Chelseaan. Hän pelasi kaudella 2021–2022 Superliigassa 14 ottelua ja teki niissä yhden maalin. Hän voitti liigamestaruuden ja FA Cupin. == Lähteet == Luokka:Alankomaalaiset jalkapalloilijat Luokka:Vuonna 1999 syntyneet Luokka:Elävät henkilöt
Digitaalinen kuvakorrelaatio

Digitaalinen kuvakorrelaatio (DIC, engl. Digital Image Correlation) on videoseurantaan ja signaalinkäsittelyyn perustuva menetelmä, jolla voidaan seurata esimerkiksi jonkin kappaleen muodonmuutoksia, liikettä tai lämpötilaa. Menetelmän perusperiaate on se, että tarkastelun kohteesta kuvataan videota, ja yksittäisiä kuvia verrataan toisiinsa muutosten tunnistamiseksi. Tämä vertailu hyödyntää tyypillisesti ristikorrelaatiolaskentaa. == Historia == Menetelmän pohjatyötä tehtiin jo 1970-luvulla, mutta tällöin siihen kohdistui vielä paljon teknologisia rajoitteita. Digitaalikamerat olivat harvinaisia, kalliita ja epätarkkoja, joten DIC:n pioneerit käyttivät filmikameroita. Filmi oli sitten kehitettävä ja digitoitava ennen kuin laskentaa voitiin edes aloittaa, minkä lisäksi tietokoneiden laskentateho oli varsin rajallinen. Menetelmän suosio alkoikin nousta vasta 1990-luvulla, jolloin kohtuullisen tarkat digitaaliset videokamerat alkoivat olla saavutettavia. == Toimintaperiaate == Ottakaamme esimerkiksi kappaleen muodonmuutoksen seuranta vaikkapa vetokokeessa. Kappaleesta otetaan kuva ennen kuormituksen aloittamista, jolloin määritetään jokaiselle sen pinnan pisteelle jokin lähtösijainti. Kuva jaetaan pienempiin, muutaman pikselin alijoukkoihin, joilla on kuvassa tietyt koordinaatit. Kun koe aloitetaan, alijoukot lähtevät liikkumaan eri suuntiin. Kunkin ajanhetken kuvaa verrataan alkuperäiseen kuvaan, ja paikallistetaan jokaisen alijoukon uusi sijainti. Näin voidaan laskea kaikkien pinnan alueiden siirtymät, ja saadaan muodonmuutoskartta, joka kuvaa pinnan muodonmuutoksia kattavasti. == Menetelmän edut ja haitat == DIC- menetelmän tärkein etu on se, ettei se edellytä minkään mittalaitteen kiinnittämistä tarkasteltavaan pintaan. Sillä voidaan näinollen tarkastella esimerkiksi hyvin hauraita pintoja, jotka vaurioituisivat herkästi tai hyvin kuumia asioita, jotka edellyttävät myös mittalaitteelta lämmönkestoa. Suurin haittapuoli on se, että monet tekijät vaikuttavat mittauksen tarkkuuteen . Pinnassa on oltava riittävän selkeää kuviointia, jotta kohdat tunnistetaan oikein. Valaistuksen täytyy myös olla sopiva. Käytettävän kameran täytyy olla hyvin tarkennettu eikä se saa liikkua tai heilua lainkaan . == Lähteet == == Aiheesta muualla == *International Digital Image Correlation Societyn verkkosivut, joilla on paljon hyödyllistä tietoa aiheesta Luokka: Materiaalitekniikka Luokka: Mittaustekniikka
Franklin Green

Franklin Crawford ”Frank” Green (5. toukokuuta 1933 Chicago, Illinois – 24. elokuuta 2003 Grand Junction, Colorado) oli yhdysvaltalainen ampuja, olympiamitalisti ja maailmanmestari. Green saavutti 50 metrin vapaapistooliammunnassa olympiahopeaa Tokiossa 1964 hävittyään suomalaiselle Väinö Markkaselle tuloksellaan 557 kolmella pisteellä ja joukkuekilpailun MM- hopeaa Kairossa 1962. 25 metrin isopistooliammunnan joukkuekilpailussa hän voitti maailmanmestaruuden Wiesbadenissa 1966 ja MM-hopeaa Kairossa 1962. Green voitti myös kolme kultamitalia Pan-Amerikan kisoista.OlympediaKansainvälinen ampumaliitto == Lähteet == * * Franklin Green Kansainvälinen ampumaliitto === Viitteet === Luokka:Yhdysvaltalaiset ampujat Luokka:Yhdysvaltalaiset olympiamitalistit Luokka:Vuonna 1933 syntyneet Luokka:Vuonna 2003 kuolleet
Suvi Virtanen

Suvi Mirjami Virtanen (s. 1957) on suomalainen lääkäri (LT) ja elintarviketieteilijä, joka työskentelee Terveyden ja hyvinvoinnin laitoksella (THL) tutkimusprofessorina. Hän tutkii erityisesti lasten sekä odottavien ja imettävien äitien ravitsemusta. Hän on ollut myös usein tiedotusvälineiden haastateltavana ruokavalioon, ravinnon sisältämiin vitamiineihin ja ravitsemussuosituksiin liittyen. Virtanen valmistui lääkäriksi Helsingin yliopistosta (LL, 1983). Hän opiskeli myös elintarviketieteiden maisteriksi (ETM, 1988). Hän jatkoi opintojaan lääketieteen tohtoriksi (LT, 1992), väitellen vuonna 1992 Helsingin yliopistossa ruokavalion itsesäätelyä ja ykköstyypin diabetestä käsittelevällä tutkimuksellaan. Englanninkielinen artikkeli väitöskirja oli otsikoitu Diet and metabolic control in Finnish diabetic adolescents and young adults. Ennen THL:n tutkimusprofessuuria (2005-) Virtanen työskenteli Suomen Akatemian tutkimusassistenttina (1986-1991) ja nuorempana tutkijana (1991-1995). Sitten hän oli Tampereen yliopiston epidemiologian professori (1997-1999 täyspäiväisesti, vuosina 2000-2020 osa-aikaisesti) ja Suomen Akatemia vanhempana tutkija (2000-2005). ==Lähteet== ==Aiheesta muualla== * Suvi Virtanen. Professor, Health Sciences (tuni.fi) * Google Scholar haku "Suvi M. Virtanen" (scholar.google.com) * Suvi M. Virtanen. Finnish Institute for Health and Welfare (THL) (researchgate.net) * Sari Valto (6.10.2015): Kenen ravinto-ohjeisiin kansalainen voi luottaa? (Ylen Areena, podcast) (yle.fi) Luokka:Suomalaiset lääkärit Luokka:Suomalaiset elintarviketieteilijät Luokka:Terveyden ja hyvinvoinnin laitos Luokka:Suomalaiset professorit Luokka:Tampereen yliopiston professorit Luokka:Vuonna 1957 syntyneet Luokka:Elävät henkilöt
Julius Caesar Scaliger

Julius Caesar Scaliger (23. huhtikuuta 1484 Riva del Garda, Italia – 21. lokakuuta 1558 Agen, Ranska) oli italialainen humanisti, filosofi ja lääkäri. Hänen oikea nimensä oli Giulio Bordone. Hän oli Joseph Justus Scaligerin isä. == Elämä ja ura == Omien sanojensa mukaan kahdentoista vuoden iässä hänen sukulaisensa keisari Maksimilian asetti Scaligerin palvelijakseen. Hän pysyi keisarin palveluksessa seitsemäntoista vuotta ja kunnostautui sotilaana ja kapteenina, mutta muutti vuonna 1529 Ranskan Ageniin, jossa hän harjoitti lääkärin ammattia. Jonkin aikaa Scaligerin kuoleman jälkeen hänen poikansa viholliset väittivät, että hänen kertomuksensa elämästään, sukutaustastaan ja seikkailuistaan ennen Ageniin saapumistaan olivat tarua. Itseopiskelun kautta Scaligerista oli tullut suuri antiikin tuntija, ja kuollessaan vuonna 1558 hänellä oli korkea tieteellinen ja kirjallinen maine. Vuonna 1531 hän painatti ensimmäisen Erasmus Rotterdamilaista vastaan pitämänsä solvauspuheen, jossa hän puolusti Ciceroa ja ciceronilaisia. Hänen merkittävimpiä teoksiaan ovat De causis linguae latinae (1540), ensimmäinen tieteellisellä pohjalla oleva latinan kielioppi, ja hänen kuuluisa Poetices sive de arte poetica libri VII (1561, useita myöhempiä painoksia). Jälkimmäistä teosta on kutsuttu renessanssin kattavimmaksi ja arvovaltaisimmaksi runousopin teokseksi; se on käsikirja, joka antaa ohjeita aloitteleville runoilijoille tiiviissä, lähes käskevässä muodossa. Scaliger tukeutuu Aristoteleeseen, jota hän kuvailee ”imperator noster, omnium bonarum artium dictator perpetuus” (”Meidän komentajamme, kaikkien hyvien taiteiden ikuinen diktaattori”), mutta hän on mukauttanut sääntöjään Horatiuksen Ars poetica -teoksesta ja roomalaisista retoriikoista kuten Cicerosta ja Quintilianuksesta. Scaliger on saanut vaikutteita pääasiassa latinankielisestä runoudesta ja ihailee ensisijaisesti Vergiliusta, joka on esikuvana muiden yläpuolella, kun taas Homeros asetetaan häntä paljon alemmaksi. Hän painottaa ennen kaikkea muotoa ja analysoi huolellisesti runouden kieltä. Lisäksi Scaliger kirjoitti filosofisia ja luonnontieteellisiä tutkielmia ja kommenttaareja Hippokrateen, Aristoteleen, Theofrastoksen ja muiden teoksista. Scaligerin kirjoituksille on ominaista erinomaisen latinankielen lisäksi jatkuva taipumus itsensä ylistämiseen ja muiden solvaamiseen, joka yhdistyy oudolla tavalla laajaan tietämykseen, terävään päättelyyn ja yksityiskohtaisuuteen. == Lähteet == == Aiheesta muualla == Luokka:Italialaiset lääkärit Luokka:Italialaiset filosofit Luokka:Filologit Luokka:Vuonna 1484 syntyneet Luokka:Vuonna 1558 kuolleet
George Unwin

George Cecil ”Grumpy” Unwin (18. tammikuuta 1913 – 28. kesäkuuta 2006) oli Britannian kuninkaallisten ilmavoimien lentäjä, joka saavutti 13 varmennettua ilmavoittoa ja häntä pidetään siten hävittäjä-ässänä. Lempinimen ”Grumpy” () antoi Britannian ilmasodan alkuvaiheissa Duxfordin lentoyksikön komentaja Douglas Bader. Ylikersantti Unwin oli ensimmäisiä aliupseereja, jotka lensivät Spitfirella. Unwin osallistui muun muassa taisteluun Ranskasta ja taisteluun Englannista. George Unwinin lentäjäkoulutus alkoi vuonna 1935Price, A., 2002: s. 65. ja hän oli eläköityessään 1961 sotilasarvoltaan Wing Commander (suom. arvo lähinnä majuri).https://www.bbc.com/news/uk-england- cambridgeshire-21981393 Viitattu 9.7.2022. George Unwin syntyi Yorkshiressä hiilikaivosmiehen poikana. Hän värväytyi 1929 ilmavoimiin ja toisessa maailmansodassa hän taisteli länsirintamalla. Lentokoulutuksensa jälkeen, hän lensi Gloster Gauntletilla sekä Bristol Blenheimillä, kunnes sai Supermarine Spitfiren varhaisen version lennettäväkseen (Mk. Ib & Mk. II).Price, A., 2002: s. 67 & 71.http://www.bbm.org.uk/airmen/Unwin.htm Viitattu 9.7.2022. Unwin komensi kylmän sodan aikana vuosina 1949–1951 Britannian ilmavoimien laivuetta 84. ”Grumpy” (suom. Kärtty, Ärtsy) -lempinimen antoi Douglas Bader, joka komensi Duxfordin lentoyksikköä Britannian ilmasodan alkuvaiheissa. Saavutettujen ilmataisteluvoittojen määrä käsitti George Unwinin osalta: 13 varmennettua, 2 jaettua sekä 2 varmistamatonta ja 2 mahdollista pudotusta.Price, A., 2002: s. 67. Hänet tunnustettiin urastaan muun muassa DSO:n sekä DFM:n (Distinguished Flying Medal) ansiosoljella. Unwin tuhosi ainakin Hs 126-, Me 109-, Me 110-, Ju 88-, He 111- ja Do 17-tyyppien saksalaisia sotilaskoneita. Myöhemmin George Unwin toimi lennonopettajana sotilasyksiköissä, hän oli myös uuden Spitfire-muunnoksen (Mk. Vb) koelentäjänä.Price, A., 2002: s. 76. Vuonna 1944 Unwin palasi takaisin taistelutehtäviin, nyt esiintyen De Havilland D.H.98 Mosquiton ohjaimissa. Hän ei saanut kuitenkaan kerättyä enempää ilmavoittoja.Price, A., 2002: s. 66. ==Lähteet== *Price, Alfred: Osprey hävittäjä-ässät 8: Spitfire Mk I/II -ässät 1939-41, Koala-Kustannus, 2002. Alkuteos: Spitfire Mark I/II Aces (Osprey Aircraft of the Aces 12), 1996, . ISBN 952-5186-35-0. (s. 65-76). === Viitteet === Luokka:Brittiläiset lentäjät Luokka:Koelentäjät Luokka:Vuonna 1913 syntyneet Luokka:Vuonna 2006 kuolleet
Podengo barbaça

Podengo barbaça on sukupuuttoon kuollut portugalilainen koirarotu. == Ulkonäkö == Rotu oli keskikokoinen ja sillä oli sopusuhtaiset mittasuhteet. Pää oli pieni ja lyhyt, kuono hieman suorakaiteen muotoinen, korvat pystyt, lyhyet ja teräväkärkiset ja niska vahva ja pitkä. Raajat olivat lyhyet mutta vahvat ja häntä levossa roikkuva mutta työskennellessä ylös nostettu ja kärjestään kaareutunut. Säkäkorkeus oli noin 45 cm. Karvapeite oli melko pitkä ja hieman villava ja muodosti kuonoon karkean parran. Väritys oli punainen. Paulo Cancelan mukaan rodusta oli olemassa sekä iso että pieni muunnos ja väritys vaihteli valkoisen, keltaisen (punainen) ja valkokeltaisen välillä. == Alkuperä == Podengo barbaça kuului alkuperäiseen pohjoisen podengotyyppiin. 1930-luvulla Leopoldo Carmona toi esille rodun tilanteen: se oli vaarassa kuolla sukupuuttoon, sillä vuosien 1932–1945 välillä vain 19 yksilöä oli rekisteröity Portugalin Kennelliittoon, minkä vuoksi niiden rekisteröinti lopetettiin kokonaan. Se ei koskaan ollut järin yleinen paikallisissa koiranäyttelyissä, joissa osallistumismäärä jäi yleensä 2–3 yksilöön. Podengo barbaça muistutti ulkoisesti karkeakarvaista portugalinpodengoa, ja molemmilla roduilla oli yhteiset juuret. 1900-luvun puolivälissä ensiksi mainittu sekoittuikin vähitellen keskikokoiseen karkeakarvaiseen portugalinpodengoon.Veiga, Vitor. The Portuguese Podengo, s. 73-75, 77. 2005. === Etymologia === Barbaça tarkoittaa "partaa", mikä viittaa rodun ulkonäköön. Pohjois-Portugalin metsästäjät kutsuivat rotua lisäksi nimillä palhoça ja "punainen podengo". == Terveys == Podengo barbaçalla oli terveysongelmia, jotka osaltaan selittävät sen kuolemisen sukupuuttoon: erityisesti keuhkot olivat herkkä kohta, koska villamainen karvapeite kuivuu hyvin hitaasti sateen jäljiltä. == Lähteet == Luokka:Sukupuuttoon kuolleet koirarodut Luokka:Podencot Luokka:Portugalilaiset koirarodut
Seppo Salminen

Seppo Salminen -nimisiä henkilöitä ovat: * Seppo Salminen (1923–1995), suomalainen varatuomari * Seppo Salminen (s. 1954), suomalainen elintarvikekehityksen professori * Seppo Salminen (s. 1956), suomalainen tila- aikataiteiden professori.
Mäntyharjun auto-onnettomuus 1996

Mäntyharjun auto-onnettomuus tapahtui valtatie 5:llä Mäntyharjulla aamuyöllä 29. helmikuuta 1996 kun Helsingistä Mikkeliin matkalla ollut tilataksi ja täysperävaunullinen Pohjolan Liikenteen rekka törmäsivät yhteen. Tilataksi murskautui täysin ja syttyi tuleen. Onnettomuudessa kuoli kuusi tilataksin matkustajaa ja autoa ohjannut taksinkuljettaja. Rekan kuljettaja loukkaantui lievästi. Tilataksi kuljetti Viljavuuspalvelu Oy:n henkilöstöä. Onnettomuuden arveltiin johtuneen siitä että vastaantulevien kaistalle ajautuneen tilataksin kuljettaja joko nukahti tai yritti väistää hirveä.Mäntyharjun kuolonkolari pahin liikenneturma vuosiin Poliisi epäilee, että taksinkuljettaja nukahti rattiin tai väisti hirveä, Helsingin Sanomat 1.3.1996 (Tilaajille)Mäntyharjun kolari vuosikymmenen pahin, Helsingin Sanomat 14.4.1998 (Tilaajille)Avainhenkilöiden kuolonturma voi suistaa yrityksen raiteiltaan, Yle Uutiset Kotimaa 13.9.2012 == Lähteet == Luokka:Tieliikenneonnettomuudet Suomessa Luokka:1990-luvun onnettomuudet Suomessa Luokka:Vuoden 1996 onnettomuudet Luokka:Mäntyharju
Keijo Hietikko

Keijo Hietikko (s. 19. toukokuuta 1993) on Jalasjärveltä kotoisin oleva suomalainen laulaja, joka valittiin vuoden 2022 tangokuninkaaksi Seinäjoen tangomarkkinoilla.https://www.is.fi/viihde/art-2000008936286.html Vuodesta 2025 alkaen Hietikko on keikkaillut yhdessä Lakia-orkesterinsa kanssa. Hietikko on opiskellut teurastajaksi ja toiminut tässä ammatissa Atrian Kauhajoen tehtaalla. Hän on myös opiskellut autonasentajaksi. Hän on seurustellut avovaimonsa kanssa yläasteikäisestä saakka ja heillä on kaksi lasta, kaksospojat.https://www.seiska.fi/Kotimaa/Tangokuningas-Keijo-Hietikko- on-musaluokan-hylkio-teinirakkaus-on-kestanyt-ylaasteelta-asti Hietikko oli Perussuomalaisten ehdokkaana Jalasjärven kunnanvaltuustoon kunnallisvaaleissa 2012, mutta ei tullut valituksi.http://vaalit.yle.fi/tulospalvelu/2012/kuntavaalit/ehdokkaat/ehdokas_12_164_98.html Hietikko on myös vuoden 2017 Suomen IskelmäMestari-laulukilpailun voittaja. ==Lähteet== Luokka:Suomalaiset laulajat Luokka:Tangokuninkaat Luokka:Vuonna 1993 syntyneet Luokka:Elävät henkilöt
Heta Halonen

Heta Halonen (s. 1991 Raumahttps://www.tanssiin.fi/artistit/naistahdet/heta- halonen/) on suomalainen laulaja, joka valittiin vuoden 2022 tangokuningattareksi Seinäjoen Tangomarkkinoilla.https://www.is.fi/viihde/art-2000008936286.html Halonen asuu Porissa. Hän on myös pop- ja jazzlaulun opettaja, musiikkipedagogi ja näyttelijä.https://www.seiska.fi/Kotimaa/Yllatyksellinen-tangofinaali-Heta- Halonen-voitti-ennakkosuosikin-teurastaja-Keijo-vei ==Lähteet== Luokka:Suomalaiset laulajat Luokka:Suomalaiset musiikkipedagogit Luokka:Suomalaiset näyttelijät Luokka:Tangokuningattaret Luokka:Vuonna 1991 syntyneet Luokka:Elävät henkilöt
Ammunta kesäolympialaisissa 1964 – 50 metrin vapaapistooli

Tokion olympiakisojen 1964 vapaapistoolikilpailuun osallistui 52 urheilijaa 34 maasta. Kilpailu käytiin 18. elokuuta Asakan ampumaradalla. Kultamitalin voitti olympiaennätystä sivunneella tuloksella Suomen Väinö Markkanen, josta tuli maansa historian toinen olympiavoittaja tässä lajissa. Hopealle ylsi Yhdysvaltain Franklin Green ja pronssille tasatilanteen ratkaisseen 30 laukauksen lisäammunnan jälkeen Japanin Yoshihisa Yoshikawa, joka oli yltänyt pronssille myös edellisissä kesäolympialaisissa.Olympedia.org Kilpailussa ammuttiin kuusi kymmenen laukauksen sarjaa, joten yhteistuloksen maksimi oli 600 pistettä. == Tulokset == Sija Urheilija Maa Yhteistulos Muuta Väinö Markkanen 560 =OR Franklin Green 557 Yoshihisa Yoshikawa 554 Voitti lisäammunnan 4\. Johann Garreis 554 Hävisi lisäammunnan 5\. Anthony Chivers 552 6\. Antonio Vita 550 7\. Leif Larsson 549 8\. Thomas Smith 548 9\. An Jae- song 548 10\. Immo Huhtinen 546 11\. Albert Udatšin 545 12\. Juan García 545 13\. Lajos Kelemen 545 14\. Jean Renaux 544 15\. Dencho Denev 543 16\. Garfield McMahon 543 17\. Ludwig Hemauer 542 18\. Vladimír Kudrna 542 19\. Neagu Bratu 542 20\. Ferenc Gönczi 541 21\. Jevgeni Rasskazov 541 22\. Gavril Maghiar 540 23\. Todor Kozlovski 540 24\. Ernst Stoll 539 25\. Kazimierz Kurzawski 537 26\. Shinji Takahashi 536 27\. William Hare 535 28\. Edgar Espinoza 532 29\. Harry Cullum 532 30\. Hans Kaupmannsennecke 530 31\. William Gillies 529 32\. Seo Gang-uk 527 33\. Ugo Simoni 526 34\. Edgar Bond 526 35\. Enrique Torres 524 36\. Michael Horner 524 37\. Raúl Ibarra 524 38\. Rodney Johnson 521 39\. Paitoon Smuthranond 518 40\. Tüdeviin Myagmarjav 518 41\. Humberto Aspitia 514 42\. Fred Guillermety 512 43\. Hoo Kam Chiu 510 44\. Amorn Yuktanandana 509 45\. Leslie Coffey 508 46\. Ahmad Salam Muhammad 507 47\. Hassan El-Sayed Attia 506 48\. Mariano Ninonuevo 501 49\. Kok Kum Woh 498 50\. Pedro Puente 494 51\. Tony Bridge 492 52\. Nosratollah Momtahen 490 == Lähteet == * Games of the XVIII Olympiad, Tokyo 1964 : the official report of the Organizing Committee, v. 2. s. 610. la84.org * OlyMADMen: 1964 Summer Olympics – Free Pistol, 50 metres, Men Olympedia.org === Viitteet === Vapaapistooli
TJ Kirk

Thomas James "TJ" Kirk III (s. 20. helmikuuta 1985), tunnettu aiemmin salanimellä Terroja Lee Kincaid, on yhdysvaltalainen tubettaja, bloggaaja ja kirjailija, joka tuli tunnetuksi satiirisista ja yhteiskuntakriittisistä videoistaan YouTube-kanavallaan Amazing Atheist. Aluksi Kirkin videot keskittyivät kritisoimaan uskontoa, pääasiassa kristinuskoa. Ajan myötä hän on laajentanut sisältöään muihin poliittisiin ja yhteiskunnallisiin aiheisiin. Kirkillä oli aiemmin yli miljoona tilaajaa pääkanavallaan ja yli 445 miljoonaa katselukertaa. Vuosina 2014–2017 hän oli yksi Drunken Peasants -nimisen uutispodcastin juontajista. ==Ennen YouTube-uraa== Thomas James Kirk III syntyi 20. helmikuuta 1985 Pasadenassa Kaliforniassa Thomas James Kirk Jr.:n pojaksi, joka omisti useita vilpillisiä korkeakoululaitoksia ja istui kolme vuotta liittovaltion vankilassa. 16-vuotiaana Kirk jätti high schoolin kesken ja yritti sen sijaan löytää uran kirjailijana. Kirk on maininnut useaan otteeseen YouTube-videoissaan, että isänsä olisi pahoinpidellyt häntä ja hänen veljensä Scottya kasvatuksensa aikana. ==Ura== Marraskuussa 2006 Kirk perusti YouTube-kanavansa TheAmazingAtheist ja aloitti videoiden julkaisemisen nuoremman veljensä Scottyn avustamana. Vuonna 2007 hän julkaisi videon, joka sisälsi varoituksen 18-vuotiaan Pekka-Eric Auvisen henkisestä epävakaudesta, joka myöhemmin syyllistyi Jokelan kouluampumisiin. == Lähteet == Luokka:Yhdysvaltalaiset tubettajat Luokka:Vasemmistolaiset tubettajat Luokka:Videobloginpitäjät Luokka:Podcast-juontajat Luokka:Vuonna 1985 syntyneet Luokka:Elävät henkilöt
Haik

thumb|220px|right|Haikin patsas Jerevanissa, Armeniassa Haik eli Hayk on armenialaisessa mytologiassa esiintyvä legendaarinen jätti, sotasankari ja armenialaisten esi-isä. Tarinoissa Haikia kuvataan Raamatun Nooan, jonka arkki pysähtyi Ararat-vuorelle vedenpaisumuksen laskeuduttua, jälkeläiseksi. Haik oli rakentamassa Baabelin tornia. Hän kieltäytyi palvelemasta Babylonian kuningas Beliä, nousi kapinaan tätä vastaan ja tappoi hänet taistelussa vapauttaen armenialaiset mesopotamialaisten alaisuudesta. Haik johdatti armenialaiset Vanjärven länsipuolelle, jonne perusti valtakuntansa. == Kirjallisuutta == * Luokka:Myyttiset esivanhemmat Luokka:Aasialainen mytologia Luokka:Armenialainen kulttuuri
Mys-Kamennyi

Mys-Kamennyi tai Mys Kamennyi () on kylä, samannimisen maalaiskunnan keskus sekä öljyteollisuuden satamapaikka Jamalin Nenetsian autonomisen piirikunnan Jamalin niemimaalla sijaitsevassa Jamalin kunnallispiirissä Luoteis- Siperiassa, Obinlahden länsirannalla. Tiedosto:Mys Kamennyi 2016.jpg|Näkymä Mys-Kamennyin kylästä (2016). Tiedosto:Приёмо-сдаточный пункт "Мыс Каменный".jpg|Näkymä kylän läheltä: Petrokemian teollisuuden rakenteita. Obinlahdella kylän edustalla ilmeisesti hinaaja ja pienehkö tankkialus. Luokka:Jamalin Nenetsian kylät ja taajamat Luokka:Venäjän Pohjoisen jäämeren satamat Luokka:Jamalin piiri
Pouta (täsmennyssivu)

Pouta voi tarkoittaa muun muassa seuraavia: * pouta, säätila, jolloin on sateetonta == Sukunimi == *Anneli Pouta (s. 1961), suomalainen gynekologi, ylilääkäri ja tutkija, Terveyden ja hyvinvoinninlaitoksen osastonjohtaja *Pekka Pouta (s. 1968), suomalainen meteorologi Luokka:Luettelot henkilöistä sukunimen mukaan
Pancalieri

Pancalieri () on kunta Italiassa Piemonten alueella sijaitsevassa Torinon metropolikaupungissa.Pancalieri Sapere.it Pancalieri Enciclopedia Treccani Vuoden 2022 alussa kunnassa oli arviolta 1 980 asukasta. pienoiskuva|left|Pancalierin kunnantalo ==Lähteet== ==Aiheesta muualla== Luokka:Torinon metropolikaupungin kunnat
Hanna Bennison

Hanna Ulrika Bennison (s. 16. lokakuuta 2002) on ruotsalainen jalkapalloilija, pelipaikaltaan keskikenttäpelaaja. Hän edustaa englantilaista Evertonia ja on pelannut Ruotsin naisten maajoukkueessa vuodesta 2019. Bennison edusti kotimaassaan FC Rosengårdia ja siirtyi Evertoniin vuonna 2021. Ensimmäisellä kaudellaan Englannin Superliigassa hän pelasi 22 ottelua ja teki niissä yhden maalin, syyskuussa 2021 Birmingham Cityä vastaan. Bennison on 10. heinäkuuta 2022 mennessä pelannut Ruotsin naisten maajoukkueessa 23 maaottelua tekemättä niissä maaleja. == Lähteet == Luokka:Ruotsalaiset jalkapalloilijat Luokka:Vuonna 2002 syntyneet Luokka:Elävät henkilöt
Daphne van Domselaar

Daphne van Domselaar (s. 6. maaliskuuta 2000 Beverwijk) on alankomaalainen jalkapalloilija, pelipaikaltaan maalivahti. Hän on pelannut Alankomaiden naisten maajoukkueessa vuodesta 2022. Hän edustaa Englannin Superliigassa pelaavaa Arsenalia. Van Domselaar siirtyi kesällä 2017 FC Twenten joukkueeseen. Hän voitti Alankomaiden liigamestaruuden vuosina 2019, 2021 ja 2022 ja oli kahdella jälkimmäisellä mestaruuskaudella joukkueen ykkösmaalivahti. Hän siirtyi vuonna 2023 Englantiin. Hän edusti kauden 2023–2024 Aston Villaa ja siirtyi kesällä 2024 Arsenaliin. Van Domselaar on pelannut useissa Alankomaiden nuorten maajoukkueissa. Hän pelasi Alankomaiden naisten maajoukkueessa ensimmäisen ottelunsa helmikuussa 2022 Suomea vastaan. Toisen kerran hän pääsi pelaamaan EM-kilpailuissa 2022, kun hän tuli joukkueensa ensimmäisessä ottelussa Ruotsia vastaan kentälle ykkösmaalivahti Sari van Veenendaalin loukkaannuttua pelin ensimmäisellä jaksolla. Hän pelasi myös joukkueensa kaksi seuraavaa EM-turnauksen alkulohko-ottelua ja tappiollisen puolivälieräottelun. Elokuun 2024 loppuun mennessä hän on pelannut 27 maaottelua. == Lähteet == Luokka:Alankomaalaiset jalkapallomaalivahdit Luokka:Vuonna 2000 syntyneet Luokka:Elävät henkilöt
Marisa Olislagers

Marisa Olislagers (s. 9. syyskuuta 2000) on alankomaalainen jalkapalloilija, pelipaikaltaan keskikenttäpelaaja. Hän on pelannut Alankomaiden naisten maajoukkueessa toukokuun 2024 loppuun mennessä 11 maaottelua tekemättä niissä maaleja. Ensimmäisen naisten maaottelunsa hän pelasi marraskuussa 2021. EM- kilpailuissa 2022 hän pelasi kaksi ottelua. Hän on pelannut myös useissa Alankomaiden nuorisomaajoukkueissa. Olislagers edustaa kotimaassaan FC Twenteä, johon hän siirtyi kesällä 2020 ADO Den Haagista. == Lähteet == Luokka:Alankomaalaiset jalkapalloilijat Luokka:Vuonna 2000 syntyneet Luokka:Elävät henkilöt
Dean Woods

Dean Anthony Woods (22. kesäkuuta 1966 Wangaratta – 3. maaliskuuta 2022) oli australialainen ratapyöräilijä ja olympiavoittaja. Woods voitti joukkuetakaa- ajossa olympiakultaa Los Angelesissa 1984, missä hän myös sijoittui takaa- ajossa neljänneksi. Soulin kesäolympialaisissa 1988 hän saavutti hopeaa takaa- ajossa ja pronssia joukkuetakaa-ajossa. Woods palasi kolmansiin olympiakisoihinsa Atlantassa 1996 voittaen joukkuetakaa-ajossa pronssia. Hän voitti mitaleita myös MM- ja Kansainyhteisön kisoista. Woods sairastui myöhemmin syöpään johon kuoli 55-vuotiaana 3. maaliskuuta 2022.https://www.olympics.com.au/news/aoc-mourns-the-passing-of-cycling-great- dean-woods/Olympediacyclingarchives.com == Lähteet == * * Profiili cyclingarchives.com * Profiili Sport Australia Hall of Fame * Profiili Australian olympiakomitea === Viitteet === Luokka:Australialaiset ratapyöräilijät Luokka:Australialaiset olympiavoittajat Luokka:Vuonna 1966 syntyneet Luokka:Vuonna 2022 kuolleet
Varinder Singh

Varinder Singh (16. toukokuuta 1947 Dharowali, Brittiläinen Intia – 28. kesäkuuta 2022 Jalandhar) oli intialainen maahockeypelaaja, olympiamitalisti ja maailmanmestari. Singh kuului Intian miesten maajoukkueen kokoonpanoon sen voittaessa olympiapronssia Münchenissä 1972, maan historian ainoan maailmanmestaruuden Malesiassa 1975 ja MM-hopeaa Alankomaissa 1973. Hän edusti maataan myös muun muassa Montréalin kesäolympialaisissa 1976, missä Intia oli seitsemäs, ja Argentiinan MM-kilpailuissa 1978. Vuosien 1974 ja 1978 Aasian kisoissa Singhin edustama Intia sijoittui hopealle. Singh kuoli jalandharilaisessa sairaalassa 75-vuotiaana 28. kesäkuuta 2022.https://www.ptcpunjabi.co.in/olympic-medalist-hockey-player-varinder- singh-passes- awayhttp://www.sikhsinhockey.com/Default.aspx?id=707711https://www.sport- komplett.de/sport-komplett/sportarten/h/hockey/hst/17.htmlOlympedia.org == Lähteet == * === Viitteet === == Aiheesta muualla == * Luokka:Intialaiset maahockeypelaajat Luokka:Intialaiset olympiamitalistit Luokka:Vuonna 1947 syntyneet Luokka:Vuonna 2022 kuolleet
Nick Carter

Nick Carter tarkoittaa useita henkilöitä: * Nick Carter (s. 1980), yhdysvaltalainen muusikko * Nick Carter, kirjasarjan nimihenkilö * Nick Carter (s. 1959), brittiläinen upseeri
Galleria Katariina

Galleria Katariina on Helsingin Taiteilijaseuran ylläpitämä näyttelytila Helsingissä. Galleria avattiin parin vuoden tauon jälkeen uudelleen vuonna 2021 Rikhardinkadulle taidelainaamon naapuriin.Helsingin taiteilijaseura, FacebookHelsingin Taiteilijaseura: Galleria Katariina. Galleria Katariina on toiminut vuodesta 1981Stadissa.fi: Galleria Katariina. useassa eri osoitteessa. Galleria sai nimensä Katariinankadusta, jonka varrella oli ensimmäinen Aarno Ruusuvuoren suunnittelema näyttelytila.Otso Kantokorpi: Näyttelykuvia 32 & 33 & 34: Kuvan osat ja kokonaisuus. Alaston kriitikko 23.4.2010. Viitattu 10.65.2024. Ennen nykyistä sijaintia Galleria Katariina toimi pitkään Kalevankatu 16:ssa 140 neliön tiloissa ja sitä ennen Kasarmitorin varrella Pohjoisella Makasiinikadulla.Kivirinta Marja-Terttu: Sculptor muuttaa Eteläranta 12:een. Helsingin Sanomat 24.9.1999. Viitattu 28.5.2024. == Lähteet == ==Aiheesta muualla== * Galleria Katariinan verkkosivut Luokka:Helsingin taidegalleriat Luokka:Kaartinkaupunki
Maajoukkue

Maajoukkue on jonkin valtion, itsehallintoalueen tai kansakunnan oma joukkue jossakin urheilulajissa. == Kilpaileminen == Maajoukkueet kilpailevat esimerkiksi MM-kisoissa ja mantereen omissa kilpailuissa (esimerkiksi EM- kisat). Nykyään maajoukkueeseen pääseminen vaatii maan kansalaisuutta. *
Hilja Hyvärinen

Hilja Lydia Hyvärinen, o. s. Vikkula (16. lokakuuta 1881 Pirkkala – 11. joulukuuta 1939 Vihti) oli suomalainen Osakeyhtiö Aitan kangasliikkeen toimitusjohtaja.Kuolleita, Helsingin Sanomat, 13.12.1939, nro 336, s. 3, Kansalliskirjaston digitaaliset aineistotGeni.com : Hilja Lydia HyvärinenHilja Hyvärisen kuolinilmoitus, Helsingin Sanomat, 13.12.1939, nro 336, s. 2, Kansalliskirjaston digitaaliset aineistot Hilja Hyvärinen kävi Tampereen suomalaisen tyttökoulun ja sen jälkeen hän opiskeli kaupallista alaa Tukholmassa Bröderna Påhlmans Handelsinstitutissa. Hyvärinen toimi kirjanpitäjänä ja kirjeenvaihtajana Turussa muun muassa Oy. Christianssenin konttorissa ja sen jälkeen hän oli useita vuosia työssä Kansallis-Osake-Pankin pääkonttorissa Helsingissä.Toimitusjohtaja Hilja Hyvärinen, Uusi Aura, 14.12.1939, nro 338, s. 3, Kansalliskirjaston digitaaliset aineistot50 vuotta, Helsingin Sanomat, 16.10.1931, nro 280, s. 6, Kansalliskirjaston digitaaliset aineistot Vuodesta 1910 alkaen Hyvärinen toimi vuonna 1906 perustetun helsinkiläisen kangastavara-alan tukku- ja vähittäisliikkeen Osakeyhtiö Aitan toimitusjohtajana. Hän oli mukana Suomen liike- ja virkanaisten liiton toiminnassa liiton perustamisesta lähtien ja kuului liiton johtokuntaan.50 vuotta, Ajan Sana, 15.10.1931, nro 238, s. 6, Kansalliskirjaston digitaaliset aineistot Liikenaisia, Eeva, 01.02.1934, nro 2, s. 5, Kansalliskirjaston digitaaliset aineistot Hilja Hyvärinen oli naimisissa Karl Toivo Hyvärisen (1884–1949) kanssa. Toivo Hyvärinen toimi aiemmin pankkialalla mutta tuli sitten myös Oy Aitan palvelukseen.Tunnettujen rouvain herrat puhuvat, Suomen Kuvalehti, 31.07.1937, nro 31, s. 20, Kansalliskirjaston digitaaliset aineistot == Lähteet == Luokka:Suomalaiset yritysjohtajat Luokka:Vuonna 1881 syntyneet Luokka:Vuonna 1939 kuolleet
Liike Nyt Nuoret

Liike Nyt Nuoret eli Liikkeen Nuoret () on vuonna 2020 perustettu Liike Nyt -puolueen nuorisojärjestö. Järjestön tavoite on herättää nuorten kiinnostusta yhteiskunnallisiin asioihin sekä osallistaa nuoria politiikkaan ja yhteiskunnalliseen keskusteluun. Järjestön puheenjohtaja on vuonna 2023 Iina Ilmarinen. Liike Nyt Nuorten politiikka perustuu puolueen poliittisten tavoitteiden edistämiseen nuorten näkökulmasta. Järjestö pitää esillä tasa- arvoista, avointa ja modernia yhteiskuntaa, kaikkien mahdollisuutta kouluttautua sekä tehdä omaa elämäänsä koskevia valintoja. Liike Nytin nuorisojärjestöön kuuluu noin 20 jäsentä. == Puheenjohtajat == * 2022: Netta Salonen * 2023– Iina Ilmarinen == Lähteet == Luokka:Liike Nyt Luokka:Suomen puolueiden nuorisojärjestöt
Grand Tour (täsmennyssivu)

Grand Tour voi tarkoittaa seuraavia: * Grand Tour, aatelisten nuorten miesten suorittama sivistysmatka * Grand Tour, maantiepyöräilyn suuri ympäriajo * The Grand Tour, brittiläinen autoja käsittelevä televisio-ohjelma